Απόφαση του Γενικού Δικαστηρίου (πέμπτο τμήμα) της 13ης Σεπτεμβρίου 2018 – Τσεχική Δημοκρατία κατά Επιτροπής
(Υπόθεση T-627/16)
«ΕΓΤΕ – Δαπάνες που αποκλείονται από τη χρηματοδότηση – Δαπάνες που πραγματοποιήθηκαν από την Τσεχική Δημοκρατία – Αποσυνδεδεμένες άμεσες ενισχύσεις – Έλεγχοι με τηλεπισκόπηση – Αμπελοοινικός τομέας – Αιρεσιμότητα – Επανάληψη της διαπιστούμενης μη συμμόρφωσης»
1.      Γεωργία – Χρηματοδότηση από τον ΕΓΤΕ – Εκκαθάριση των λογαριασμών – Άρνηση καλύψεως δαπανών οι οποίες προκύπτουν από πλημμελή εφαρμογή της νομοθεσίας της Ένωσης – Αμφισβήτηση από το οικείο κράτος μέλος – Βάρος αποδείξεως – Κατανομή μεταξύ της Επιτροπής και του κράτους μέλους
(Κανονισμός 1290/2005 του Συμβουλίου· κανονισμός 1122/2009 της Επιτροπής)
(βλ. σκέψεις 20, 21, 70)
2.      Γεωργία – Χρηματοδότηση από τον ΕΓΤΕ – Χορήγηση ενισχύσεων και πριμοδοτήσεων – Υποχρέωση των κρατών μελών να καθιερώνουν αποτελεσματικό σύστημα διοικητικών και επιτόπιων ελέγχων – Περιεχόμενο – Χρήση της δυνατότητας διεξαγωγής δειγματοληψίας – Υποχρέωση διευρύνσεως της δειγματοληψίας σε περίπτωση διαπιστώσεως παρατυπιών – Περιεχόμενο – Εφαρμογή σε περίπτωση αποκαλύψεως δηλώσεως μεγαλύτερης εκτάσεως
(Κανονισμός 1122/2009 της Επιτροπής, άρθρα 33, 57 § 3 και 58)
(βλ. σκέψεις 30, 32, 35-38)
3.      Γεωργία – Κοινή οργάνωση των αγορών – Ενισχύσεις αναδιαρθρώσεως και μετατροπής στον αμπελοοινικό τομέα – Εφαρμοστέοι στον αμπελοοινικό τομέα έλεγχοι – Επιτόπιοι έλεγχοι – Δυνατότητα διεξαγωγής δειγματοληψίας – Όρια – Υποχρέωση διεξαγωγής συστηματικών επιτόπιων ελέγχων πριν από την καταβολή των ενισχύσεων επενδύσεως – Περιεχόμενο
(Κανονισμοί του Συμβουλίου 1234/2007, άρθρο 103κα, και 479/2008, άρθρο 15· κανονισμοί της Επιτροπής 1975/2006, άρθρα 25 και 27, και 55/2008, άρθρα 19 και 77 § 5)
(βλ. σκέψεις 56, 60-63)
4.      Γεωργία – Χρηματοδότηση από το ΕΓΤΕ – Χορήγηση ενισχύσεων και πριμοδοτήσεων – Υποχρέωση των κρατών μελών να καθιερώνουν αποτελεσματικό σύστημα διοικητικών και επιτόπιων ελέγχων – Περιεχόμενο – Επιλογή δειγμάτων ελέγχου για τους επιτόπιους ελέγχους – Ανάγκη προηγούμενης αναλύσεως των κινδύνων
(Κανονισμός 1122/2009 της Επιτροπής, άρθρο 51 §§ 1 και 2)
(βλ. σκέψη 77)
5.      Γεωργία – Κοινή γεωργική πολιτική – Καθεστώτα άμεσης στήριξης – Κοινοί κανόνες – Στοιχειώδεις απαιτήσεις για τις ορθές γεωργικές και περιβαλλοντικές συνθήκες – Προσδιορισμός των απαιτήσεων αυτών από τα κράτη μέλη – Υποχρέωση – Περιεχόμενο
(Κανονισμός 73/2009 του Συμβουλίου, άρθρο 6 § 1, και παράρτημα III)
(βλ. σκέψεις 84, 85)
6.      Γεωργία – Κοινή γεωργική πολιτική – Καθεστώτα άμεσης στήριξης – Κοινοί κανόνες – Κανονιστικές απαιτήσεις σε θέματα διαχειρίσεως – Καλές γεωργικές και περιβαλλοντικές συνθήκες  – Υποχρέωση ελέγχου της τηρήσεως των απαιτήσεων αυτών – Περιεχόμενο
(Κανονισμός 1122/2009 της Επιτροπής, άρθρο 53 § 1)
(βλ. σκέψη 96)
7.      Γεωργία – Κοινή γεωργική πολιτική – Καθεστώτα άμεσης στήριξης – Κοινοί κανόνες – Κανονιστικές απαιτήσεις σε θέματα διαχειρίσεως – Απαιτήσεις σε θέματα ταυτοποιήσεως και καταγραφής των ζώων – Περιεχόμενο – Απώλεια των ενωτίων σήμανσης χωρίς επιλήψιμη πράξη εκ μέρους του έχοντος την εκμετάλλευση – Στοιχείο που δεν αρκεί για να αποκλεισθεί κάθε διαπίστωση παραβάσεως
(Κανονισμός 1760/2000 του Ευρωπαϊκού Κοινοβουλίου και του Συμβουλίου, άρθρα 4 § 1 και 5· κανονισμός του Συμβουλίου 73/2009, παράρτημα II)
(βλ. σκέψη 118)
8.      Γεωργία – Κοινή γεωργική πολιτική – Καθεστώτα άμεσης στήριξης – Κοινοί κανόνες – Κανονιστικές απαιτήσεις σε θέματα διαχειρίσεως – Απαιτήσεις σε θέματα δηλώσεως των μετακινήσεων των αιγοπροβάτων – Απαίτηση ελέγχου από την αρμόδια αρχή της τηρήσεως της υποχρεώσεως δηλώσεως των μετακινήσεων αυτών εντός της προβλεπόμενης προθεσμίας – Δεν υφίσταται
(Κανονισμοί του Συμβουλίου 21/2004, άρθρο 8 § 2, και 73/2009, παράρτημα II· κανονισμός 1122/2009 της Επιτροπής, άρθρο 26 § 1)
(βλ. σκέψεις 122, 123)
9.      Προσφυγή ακυρώσεως – Αντικείμενο – Απόφαση η οποία στηρίζεται σε πλείονες βάσεις σκεπτικού, εκάστη εκ των οποίων αρκεί για τη στήριξη του διατακτικού της – Ακύρωση τέτοιας αποφάσεως – Προϋποθέσεις
(Άρθρο 263 ΣΛΕΕ)
(βλ. σκέψη 126)
10.    Γεωργία – Χρηματοδότηση από το ΕΓΤΕ – Εκκαθάριση των λογαριασμών – Άρνηση καλύψεως δαπανών οι οποίες προκύπτουν από πλημμελή εφαρμογή της νομοθεσίας της Ένωσης – Δημοσιονομική διόρθωση – Εκτίμηση της σοβαρότητας των ελλείψεων και του βαθμού κινδύνου για το Ταμείο – Επίκληση από το οικείο κράτος μέλος στοιχείων αποδεικνυόντων μέγιστη ζημία για το Ταμείο περιοριζόμενη σε ποσό μικρότερο αυτού που προκύπτει από τον προταθέντα κατ’ αποκοπή συντελεστή –Μη υποβολή δομημένου υπολογισμού κατά τη διοικητική διαδικασία που προηγείται της εκδόσεως της αποφάσεως της Επιτροπής – Απόρριψη
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § 2· κανονισμός 907/2014 της Επιτροπής, άρθρο 12 §§ 1 και 8)
(βλ. σκέψεις 138, 139, 143, 144, 147)
11.    Γεωργία – Κοινή γεωργική πολιτική – Καθεστώτα άμεσης στήριξης – Κοινοί κανόνες – Κανονιστικές απαιτήσεις σε θέματα διαχειρίσεως – Προαιρετικός χαρακτήρας για τα κράτη μέλη που προσχώρησαν στην Ένωση την 1η Μαΐου 2004 – Συνέπειες – Απόφαση της Επιτροπής επιβάλλουσα δημοσιονομική διόρθωση λόγω μη τηρήσεως από γεωργό τέτοιου κράτους μέλους μιας κανονιστικής απαιτήσεως σε θέματα διαχειρίσεως – Δεν επιτρέπεται
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § 1· κανονισμός 1782/2003 του Συμβουλίου, άρθρο 143β § 6· κανονισμός 907/2014 της Επιτροπής, άρθρο 12 § 6)
(βλ. σκέψεις 160, 162, 163)
Αντικείμενο
Αίτημα βάσει του άρθρου 263 ΣΛΕΕ με σκοπό την ακύρωση της εκτελεστικής αποφάσεως (ΕΕ) 2016/1059 της Επιτροπής, της 20ής Ιουνίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (EE 2016, L 173, σ. 59), καθόσον με την απόφαση αυτή αποκλείονται οι δαπάνες που πραγματοποιήθηκαν από την Τσεχική Δημοκρατία στο πλαίσιο του ΕΓΤΕ για ποσό 30 206 401,58 ευρώ.
Διατακτικό
Το Γενικό Δικαστήριο αποφασίζει:
1)
Ακυρώνει την εκτελεστική απόφαση (ΕΕ) 2016/1059 της Επιτροπής, της 20ής Ιουνίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθόσον με την απόφαση αυτή αποκλείονται οι δαπάνες που πραγματοποιήθηκαν από την Τσεχική Δημοκρατία στο πλαίσιο του ΕΓΤΕ για ποσό 30 206 401,58 ευρώ σχετικά με ελέγχους όσον αφορά την αιρεσιμότητα για την οικονομική χρήση 2011.
2)
Απορρίπτει την προσφυγή κατά τα λοιπά.
3)
Η Ευρωπαϊκή Επιτροπή, η Τσεχική Δημοκρατία και το Βασίλειο της Σουηδίας φέρουν έκαστος τα δικαστικά έξοδά τους.